Dahl var sønn av prost Simon Nikolai Marenius Dahl og Fredrikke Bruun. Han tok middelskolen og latinartium i Bodø. Han ble deretter utdannet offiser i 1901 og tok juridisk embedseksamen i 1909. Han fikk autorisasjon som sakfører (advokat) ved underrettene i 1910 og som overrettssakfører i 1914 eller tidligere. Fra 1901 til 1920 var han offiser i Bergen, og praktiserte i tillegg som sakfører i byen fra 1915.